पाएं अपने शहर की ताज़ा ख़बरें और फ्री ई-पेपरडाउनलोड करें
गुजरात हाईकोर्ट के जस्टिस के नाम से फर्जी लेटर बनाकर सोशल मीडिया पर वायरल करने वाले 38 वर्षीय आरोपी को साइबर क्राइम पुलिस ने गिरफ्तार किया है। नानपुरा के टिमीलियावाड़ में निकुंज सोसाइटी में रहने वाले महियार रतनशा पटेल ने बताया आरोपी पेशे से डॉक्टर है और क्लीनिक व ड्राइविंग स्कूल चलाता है। पुलिस ने मामला की जांच करते हुए पहले महिधरपुरा पोस्ट ऑफिस पहुंची जहां से यह लेटर पोस्ट किया गया था फिर वहां के सीसीटीवी की जांच की।
जिसमें पोस्ट ऑफिस में जाने वाले व्यक्ति का मोटरसाइकिल का नंबर का पहचान कर उसका रजिस्ट्रेशन नंबर को ई-गुज कॉप एप्लीकेशन के माध्यम से खोजने पर आरोपी का पता चल गया। पुलिस द्वारा मिली जानकारी के अनुसार माहीयार पटेल के पिता की कोरोना से 17 अप्रैल को मृत्यु हो गई थी। पिता की इच्छा थी कि पारसी शास्त्रों के तहत अंतिम संस्कार किया जाए। लेकिन कोरोना वायरस के कारण मौत होने की वजह से कोरोना गाइडलाइन के तहत की अंतिम संस्कार किया गया था।
इस बात का उसे बुरा लगा था इसलिए उसने फर्जी लेटर में गुजरात हाईकोर्ट के जस्टिस के फर्जी दस्तखत और स्टैंप मारकर लेटर बनाया था। पुलिस ने उसे गिरफ्तार किया है और कोर्ट में पेश कर सोमवार दोपहर 3 बजे तक रिमांड पर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn